ai4bharat/Pralekha huggingface dataset:
श्रम और रोजगार मंत्रालय
नेशनल कैरियर पर नि:शुल्क ऑनलाइन करियर प्रशिक्षण कार्यक्रम की शुरुआत सर्विस पोर्टल टीसीएस आईओएन के सहयोग से
लॉकडाउन अवधि के दौरान एनसीएस द्वारा करीब 76 ऑनलाइन नौकरी मेले आयोजित किए गए
एनसीएस अपने पंजीकृत नौकरी आवेदकों, नौकरी खोजने वालों के लिए टीसीएस आईओएन के साथ मिलकर नि:शुल्क ऑनलाइन "करियर प्रशिक्षण कार्यक्रम" का आयोजन करने जा रहा है। सॉफ्ट स्किल्स का यह प्रशिक्षण कार्यक्रम शिक्षार्थियों को उनके व्यक्तित्व के विकास में मदद करने के साथ साथ, उन्हें उद्योगों द्वारा मांगे जाने वाले सॉफ्ट स्किल्स के लिये भी प्रशिक्षित करेगा। यह प्रशिक्षण कार्यक्रम एनसीएस पोर्टल पर हिंदी और अंग्रेजी दोनों भाषाओं में कराया जायेगा।
श्रम और रोजगार मंत्रालय, भारत सरकार ने राष्ट्रीय रोजगार सेवाओं को रूपांतरित कर नेशनल करियर सर्विस  परियोजना को लागू किया है, ताकि ऑनलाइन पोर्टल www.ncs.gov.in के माध्यम से रोजगार संबंधी सभी सेवाओं जैसे कि रोजगार/नौकरी की खोज, करियर परामर्श, व्यावसायिक मार्गदर्शन, कौशल विकास पाठ्यक्रमों, प्रशिक्षुता, इंटर्नशिप, आदि की जानकारी प्रदान की जा सकें। एनसीएस पोर्टल पर लगभग 1 करोड़ सक्रिय नौकरी खोजने वाले, लगभग 54 हजार नियोक्ता पंजीकृत हैं और लगभग 73 लाख रिक्तियां पोर्टल के माध्यम से संगठित की गई हैं। इसके साथ ही 200 मॉडल करियर केंद्रों  सहित लगभग 1000 रोजगार कार्यालयों को भी एनसीएस के साथ जोड़ा जा चुका हैं।
इस नि:शुल्क ऑनलाइन प्रशिक्षण कार्यक्रम के अलावा, एनसीएस ने कोविड-19 और लॉकडाउन के परिणामस्वरूप श्रम बाजार की उभरती चुनौतियों को कम करने के लिए कई अन्य सुविधाओं की शुरुआत की हैं। जैसे नौकरी के इच्छुक उम्मीदवारों और नियोक्ताओं के बीच के अन्तर को कम करने के लिए ऑनलाइन नौकरी मेलों का आयोजन किया जा रहा है, जहां नौकरियां प्रकाशित करने से लेकर उम्मीदवारों के चयन तक की पूर्ण प्रक्रिया पोर्टल से ही पूरी की जा सकेगी। लॉकडाउन की अवधि के दौरान अब तक 76 ऑनलाइन नौकरी मेलों का आयोजन किया जा चुका हैं।
नौकरी खोजने वालों को इन नौकरियों तक सीधी पहुंच देने के लिए एनसीएस पोर्टल मुख्य पेज पर ही “घर से काम करने वाली नौकरियां और ऑनलाइन प्रशिक्षण कार्यक्रम” का एक विशेष लिंक भी बनाया गया है।
यही नहीं, एचआईआरईएमईई’ के सहयोग से, नौकरी खोजने वालों के लिए, एनसीएस पोर्टल पर, वीडियो प्रोफाइल बनाने की सुविधा भी प्रदान कर रहा है। इस वीडियो प्रोफाइल क्लिप का उपयोग करके नौकरी के इच्छुक लोग नियोक्ताओं को अपनी कार्यक्षमता दिखा सकेंगे। एनसीएस पोर्टल पर उपलब्ध रोजगार संबंधी सभी सुविधाएं नि:शुल्क हैं।
वस्त्र मंत्रालय
अप्रैल-जनवरी 2021-22 की अवधि में वस्त्र और परिधान का निर्यात 2020-21 में इसी अवधि की तुलना में 49% की बढ़त के साथ 34.46 अरब डॉलर रहा
अप्रैल-जनवरी 2021-22 के दौरान कपड़ा और परिधान का निर्यात 34.46 अरब डॉलर रहा है , जिसमें 2020-21 में इसी अवधि की तुलना में 49% की वृद्धि दर्ज हुई है। सरकार ने 3 वर्ष की अवधि में निवेश आकर्षित करने, रोजगार सृजन को बढ़ावा देने और उत्पादन बढ़ाने के उद्देश्य के साथ प्रोडक्शन लिंक्ड इन्सेंटिव  योजना और 7 मेगा टेक्सटाइल पार्क स्थापित करने के लिए प्रधानमंत्री मेगा इंटीग्रेटेड टेक्सटाइल रीजन एंड अपैरल पार्क्स  योजना को मंजूरी दी है. टेक्सटाइल के लिए पीएलआई योजना देश में उच्च मूल्य के मानव निर्मित फाइबर , गारमेंट्स और टेक्निकल टेक्सटाइल के उत्पादन को बढ़ावा देगी। पीएम-मित्र योजना का उद्देश्य टेक्सटाइल उद्योग की संपूर्ण मूल्य- श्रंखला के लिये बड़े पैमाने पर एकीकृत और आधुनिक इंफ्रास्ट्रक्चर विकसित करना है जो कि टेक्साइल उद्योग को उत्पादन बढ़ाकर लागत प्रभावी बनाने में मदद कर इसकी प्रतिस्पर्धात्मक क्षमता बढ़ाएगी और लाखों लोगों के लिये रोजगार के अवसर तैयार करेगी.
अनुमान है कि टेक्सटाइल सेक्टर से 4.5 करोड़ लोगों को सीधे तौर पर रोजगार मिला है. सरकार बुनाई और प्रोसेसिंग क्षेत्र के आधुनिकीकरण के साथ टेक्सटाइल क्षेत्र में निवेश बढ़ाने/विस्तार के लिये नीतियों से जुड़ी कई पहल और योजनाएं लागू कर रही है, जिसमें शामिल हैं अमेन्डिड टेक्नोलॉजी अपग्रेडेशन फंड स्कीम , नेशनल हैंडलूम डेवलपमेंट प्रोग्राम , इंटीग्रेटेड प्रोसेसिंग डेवलपमेंट स्कीम , स्कीम फॉर इंटीग्रेटेड टेक्सटाइल्स पार्क , समर्थ-टेक्सटाइल सेक्टर में क्षमता निर्माण के लिये योजना आदि।
नेशनल अकाउंट स्टेटिस्टिक्स के द्वारा जारी ताजा आंकड़ों के अनुसार 2017-18, 2018-19, 2019-20 के दौरान औद्योगिक उत्पादन में वस्त्र उद्योग का प्रतिशत में योगदान 7 प्रतिशत रहा है।
यह जानकारी कपड़ा राज्य मंत्री श्रीमती दर्शना जरदोश ने आज राज्य सभा में एक प्रश्न के लिखित उत्तर में दी।
भारतीय प्रतिस्पर्धा आयोग
सीसीआई ने आदित्य बिड़ला फैशन एंड रिटेल लिमिटेड द्वारा टीसीएनएस क्लोदिंग कंपनी लिमिटेड के अधिग्रहण को मंजूरी दी
भारतीय प्रतिस्पर्धा आयोग  ने आदित्य बिड़ला फैशन एंड रिटेल लिमिटेड द्वारा टीसीएनएस क्लोदिंग कंपनी लिमिटेड के अधिग्रहण को मंजूरी दे दी है।
प्रस्तावित संयोजन के तहत आदित्य बिड़ला फैशन एंड रिटेल लिमिटेड  द्वारा लक्ष्य कंपनी, टीसीएनएस क्लोदिंग कंपनी लिमिटेड  की विस्तारित शेयर पूंजी की 51% हिस्सेदारी का अधिग्रहण किया जाएगा।
अधिग्रहणकर्ता एक सूचीबद्ध कंपनी है और आदित्य बिड़ला समूह का हिस्सा है। यह अपने रिटेल स्टोर, ऑनलाइन रिटेल प्लेटफॉर्म और ई-कॉमर्स मार्केटप्लेस के माध्यम से परिधान, जूते और सहायक उपकरण खंड में ब्रांडेड उत्पादों की खुदरा बिक्री का कारोबार करती है।
लक्ष्य एक सूचीबद्ध कंपनी है, जो वर्तमान में डब्ल्यू, ऑरेलिया, विशफुल, एलेवेन और फोक सॉन्ग ब्रांडों के तहत महिलाओं के परिधान, आभूषण, जूते और सौंदर्य उत्पादों के निर्माण, वितरण और बिक्री का व्यवसाय करती है। लक्ष्य कंपनी उपरोक्त श्रेणियों में उत्पादों के थोक कैश एंड कैरी ट्रेडिंग  का भी कारोबार करती है।
सीसीआई का विस्तृत आदेश जल्द ही जारी किया जाएगा।
रक्षा मंत्रालय
रक्षामंत्री की जर्मनी यात्रा
रक्षामंत्री श्रीमती निर्मला सीतारमन की जर्मनी की सरकारी यात्रा  समाप्त हो गई है। श्रीमती सीतारमन जर्मनी के रक्षामंत्री डॉक्टर उर्सूला वॉन देर लेयन के निमंत्रण पर जर्मनी गई थीं।
उनकी यात्रा के दौरान दोनों मंत्रियों ने द्विपक्षीय रक्षा सहयोग के विस्तार की विस्तृत समीक्षा की जो भारत-जर्मनी रणनीतिक साझेदारी का एक महत्वपूर्ण पहलू है। उन्होंने द्विपक्षीय रक्षा संबंधों के विकास पर संतोष व्यक्त किया। दोनों मंत्रियों ने रक्षा और रक्षा उद्योग सहयोग बढ़ाने के बारे में प्रबंधों को लागू करने के बारे में हस्ताक्षर किए जिससे दोनों सेनाओं के साथ रक्षा उद्योग और अनुसंधान तथा विकास संबंधों को और मजबूत बनाया जा सकेगा। दोनों नेताओं ने आपसी हित के क्षेत्रीय और अंतरराष्ट्रीय विकास के बारे में विचारों का आदान-प्रदान किया।
रक्षामंत्री ने ‘’इंडियाज डिफेंस एनगेजमेंट इन अ डिस्आर्डर्ड वर्ल्ड :प्रिंसिपल्स, प्राओरिटीज एंड पार्टनरशिप’ विषय पर प्रतिष्ठित जर्मन विचारक बीजीएपी  में श्रोताओं को सम्बोधित किया। रक्षामंत्री ने भारत की रक्षा प्राथमिकताओं और कार्यों को उजागर किया, जिनका उद्देश्य सभी के लिए एक सुरक्षित स्थिर और शांतिपूर्ण माहौल बनाना तथा अधिक समृद्धि लाना है। रक्षामंत्री ने समान विचारधारा वाले उदार लोकतंत्रों की आवश्यकता पर बल दिया, जहां साझा मूल्य और साझा हित जैसे भारत और जर्मनी, ताकि रणनीतिक मुद्दों पर समान मूल्यांकन और नियम आधारित विश्व व्यवस्था को मजबूत बनाने के लिए मिलकर कार्य किया जा सके।
अपनी यात्रा के दौरान रक्षामंत्री जर्मन और भारत रक्षा उद्योग के सीईओ के साथ बातचीत की। उन्होंने आग्रह किया कि मेक इन इंडिया पहल के तहत भारत में रक्षा निर्माण के क्षेत्र का विस्तार किया जाए और भारतीय कम्पनियों के साथ रक्षा प्रौद्योगिकी और अनुसंधान और विकास सहयोग को भी बढ़ाया जाए।
आर.के.मीणा/एएम/केपी/आरएन
(Visitor Counter : 158
महिला एवं बाल विकास मंत्रालय
संसद के दोनों सदनों की संयुक्त बैठक को संबोधित करते हुए राष्ट्रपति श्री राम नाथ कोविंद ने कहा, महिला सशक्तिकरण सरकार की सर्वोच्च प्राथमिकताओं में से एक है
2021-22 में बैंकों द्वारा 28 लाख से अधिक स्वयं सहायता समूहों को 65,000 करोड़ रुपये की वित्तीय सहायता दी गई: राष्ट्रपति
मुद्रा योजना के माध्यम से महिलाओं की उद्यमिता और कौशल को बढ़ावा दिया गया : राष्ट्रपति
बेटे-बेटियों को बराबर मानते हुए सरकार ने पुरुषों के बराबर महिलाओं की शादी की न्यूनतम उम्र 18 साल से बढ़ाकर 21 साल करने के लिए विधेयक पेश किया : राष्ट्रपति
सभी मौजूदा 33 सैनिक स्कूलों ने छात्राओं को नामांकन देना शुरू किया है, एनडीए में महिला कैडेट्स का पहला बैच जून 2022 में प्रवेश करेगा : राष्ट्रपति
2014 की तुलना में विभिन्न पुलिस बलों में महिला कर्मियों की संख्या दोगुनी से अधिक हो गई है: राष्ट्रपति
राष्ट्रपति श्री राम नाथ कोविंद ने आज यहां संसद के दोनों सदनों की संयुक्त बैठक को संबोधित किया। अपने संबोधन में राष्ट्रपति ने महिला सशक्तिकरण के लिए केंद्र सरकार द्वारा विभिन्न क्षेत्रों में रोजगार के नए अवसर और समान भागीदारी प्रदान करने के लिए की गई विभिन्न पहलों पर प्रकाश डाला।
अपने संबोधन में राष्ट्रपति ने कहा कि ग्रामीण अर्थव्यवस्था को गति देने में महिलाएं तेजी से महत्वपूर्ण भूमिकाएं निभा रही हैं। 2021-22 में बैंकों ने 28 लाख से अधिक स्वयं सहायता समूहों को 65,000 करोड़ रुपये की वित्तीय मदद दी है। यह 2014-15 में बढ़ाई गई राशि का चार गुना है। सरकार ने महिला स्वयं सहायता समूहों के हजारों सदस्यों को प्रशिक्षण दिया और उन्हें "बैंकिंग सखी" के रूप में भागीदार भी बनाया है। ग्रामीण परिवारों तक ये महिलाएं घर द्वार जाकर बैंकिंग सेवाएं पहुंचा रही हैं।
राष्ट्रपति ने कहा कि महिला सशक्तिकरण मेरी सरकार की सर्वोच्च प्राथमिकताओं में से एक है। हम सभी उज्ज्वला योजना की सफलता के साक्षी हैं। "मुद्रा" योजना के माध्यम से हमारे देश की माताओं व बहनों की उद्यमिता और कौशल को बढ़ावा दिया गया है। "बेटी बचाओ, बेटी पढ़ाओ" पहल के कई सकारात्मक परिणाम मिले हैं और स्कूलों में नामांकित लड़कियों की संख्या में उत्साहजनक सुधार हुआ है। मेरी सरकार ने बेटे-बेटियों को बराबर मानते हुए पुरुषों के बराबर महिलाओं की शादी की न्यूनतम उम्र 18 साल से बढ़ाकर 21 साल करने के लिए विधेयक भी पेश किया है।
राष्ट्रपति ने कहा कि सरकार ने तीन तलाक को दंडनीय अपराध बनाकर समाज को इस मनमानी प्रथा से मुक्त कराने की शुरुआत की है। मुस्लिम महिलाओं के केवल मेहरम के साथ हज करने पर लगे प्रतिबंध को भी हटा दिया गया है। 2014 से पहले अल्पसंख्यक समुदायों के लगभग तीन करोड़ छात्रों को छात्रवृत्ति प्रदान की गई थी जबकि मेरी सरकार ने 2014 से अब तक ऐसे 4.5 करोड़ छात्रों को छात्रवृत्ति दी है। इससे मुस्लिम लड़कियों के स्कूल छोड़ने की दर में उल्लेखनीय कमी आई है और उनके नामांकन में वृद्धि हुई है।
राष्ट्रपति ने कहा कि हमारी बेटियों में सीखने की क्षमता को बढ़ावा देने के लिए राष्ट्रीय शिक्षा नीति में जेंडर समावेशी कोष  का भी प्रावधान किया गया है। यह खुशी की बात है कि सभी मौजूदा 33 सैनिक स्कूलों में छात्राओं का दाखिला शुरू हो गया है। सरकार ने राष्ट्रीय रक्षा अकादमी में महिला कैडेट्स के प्रवेश को भी मंजूरी दे दी है। महिला कैडेट्स का पहला जत्था जून 2022 में एनडीए में प्रवेश करेगा। मेरी सरकार के नीतिगत फैसलों और प्रोत्साहन से विभिन्न पुलिस बलों में महिला कर्मियों की संख्या 2014 की तुलना में दोगुनी से अधिक हो गई है।
रक्षा मंत्रालय
चक्रवात तौकते के बाद शुरू खोजबीन एवं बचाव अभियान पर अपडेट
भारतीय नौसेना के जहाज ब्यास, बेतवा और तेग बार्ज पी-305 के लिए खोजबीन एवं बचाव  अभियान शुरू करने के लिए आईएनएस कोच्चि और कोलकाता का साथ देने आए, बार्ज पी-305 मुंबई से 35 नॉटिकल मील की दूरी पर  डूब गया था। खोजबीन एवं बचाव अभियान को पी8आई और नौसेना के हेलीकॉप्टरों की सहायता से बढ़ाया गया है जो क्षेत्र में हवाई खोजबीन कर रहे हैं। दिनांक 17 मई 2021 से खोजबीन एवं बचाव अभियान शुरू होने के बाद से अब तक 180 को बचाया जा चुका है।
एक अन्य अभियान में मुंबई के उत्तर में डूबने वाले जीएएल कंस्ट्रक्टर के चालक दल को बचाने के लिए भारतीय नौसेना के सीकिंग हेलिकॉप्टर को लगाया गया। इसने जीएएल कंस्ट्रक्टर के 35 क्रू मेंबर्स को बचाया।
गुजरात तट  से 15-20 नॉटिकल मील दक्षिण पूर्व में स्थित तीन वेसल्स सपोर्ट स्टेशन 3, ग्रेट शिप अदिति और ड्रिल शिप सागर भूषण जैसे जहाजों के लिए गुजरात के तट पर खोजबीन व बचाव के प्रयास भी चल रहे हैं। खोजबीन एवं बचाव के प्रयास के समन्वय के लिए 'ऑन-सीन कोऑर्डिनेटर' के कर्तव्यों का निर्वहन करने आईएनएस तलवार इस क्षेत्र में पहुंचा है। पश्चिमी नौसेना कमान ने ओएनजीसी और डीजी शिपिंग के साथ समन्वय करते हुए सहायता प्रदान करने के लिए पांच टग्स को डायवर्ट किया है। ग्रेट शिप अदिति और सपोर्ट स्टेशन 3 एंकर को ड्रॉप करने में सफल रहे हैं। इस बीच ओएसवी के समुद्र सेवक और एसवी चील सागर भूषण से समन्वय किए हुए हैं और फिलहाल स्थिति स्थिर प्रतीत होती है।
समुद्र सी स्टेट 4-5 और 25-30 समुद्री मील  की हवाओं के साथ बेहद अशांत हो चला है, जो खोजबीन एवं बचाव अभियान में शामिल जहाजों और विमानों के लिए एक चुनौती पेश कर रहा है।
विज्ञान एवं प्रौद्योगिकी मंत्रालय
भारत रत्न प्रोफेसर राव को एनर्जी फ्रंटियर्स में अनुसंधान के लिए एनी अंतर्राष्ट्रीय पुरस्कार मिला
रोम के क्वैरिनल पैलेस में आयोजित एक आधिकारिक समारोह के दौरान 14 अक्टूबर, 2021 को पुरस्कार प्रदान किया जाएगा
भारत रत्न प्रोफेसर सी.एन.आर. राव को अक्षय ऊर्जा स्रोतों और ऊर्जा भंडारण में अनुसंधान के लिए अंतर्राष्ट्रीय एनी पुरस्कार 2020 प्राप्त हुआ है। इस पुरस्कार को एनर्जी फ्रंटियर पुरस्कार भी कहा जाता है। इसे ऊर्जा अनुसंधान क्षेत्र में नोबेल पुरस्कार माना जाता है।
प्रोफेसर राव पूरी मानव जाति के लाभ के लिए ऊर्जा के एकमात्र स्रोत के रूप में हाइड्रोजन ऊर्जा पर काम कर रहे हैं। हाइड्रोजन का भंडारण, हाइड्रोजन का फोटोकैमिकल और इलेक्ट्रोकेमिकल उत्पादन, हाइड्रोजन का सौर उत्पादन और गैर-धातु उत्प्रेरण प्रोफेसर राव के काम के मुख्य आकर्षण थे।
एनर्जी फ्रंटियर्स पुरस्कार धातु ऑक्साइड, कार्बन नैनोट्यूब, और अन्य सामग्रियों और द्वि-आयामी प्रणालियों पर उनके काम के लिए प्रदान किया गया है, जिसमें ग्रेफीन, बोरॉन-नाइट्रोजन-कार्बन हाइब्रिड सामग्री, और मोलिब्डेनम सल्फाइड  ऊर्जा अनुप्रयोगों और हरित हाइड्रोजन का उत्पादन शामिल हैं। ये सभी वास्तव में, विभिन्न प्रक्रियाओं के माध्यम से प्राप्त की जा सकती हैं, जिसमें सौर या पवन ऊर्जा से उत्पादित बिजली द्वारा सक्रिय पानी, थर्मल पृथक्करण, और इलेक्ट्रोलिसिस के फोटोडिसोसिएशन शामिल हैं। प्रोफेसर राव ने तीनों क्षेत्रों में काम किया है और कुछ अत्यधिक नवीन सामग्री विकसित की है।
समान या संबंधित सामग्रियों के हाइड्रोजन संग्रह प्रणाली और उच्च विशिष्ट शक्ति वाले सुपरकैपेसिटर और चार्ज-डिस्चार्ज चक्रों की बढ़ी हुई संख्या के निर्माण के लिए फायदेमंद गुण भी दिखाए गए हैं। बाद वाली वस्तु बैटरी के समान ऊर्जा भंडारण उपकरण हैं, जो अक्षय ऊर्जा क्षेत्र का एक महत्वपूर्ण हिस्सा बन जाएगा।
एनी अवार्ड्स 2020 रोम के क्विरिनल पैलेस में 14 अक्टूबर, 2021 को आयोजित एक आधिकारिक समारोह के दौरान प्रस्तुत किया जाएगा, जिसमें इटली गणराज्य के राष्ट्रपति सर्जियो मटेरेला शामिल होंगे।
ऊर्जा और पर्यावरण अनुसंधान के क्षेत्र में वर्षों से अंतरराष्ट्रीय स्तर पर मान्यता प्राप्त इस पुरस्कार का उद्देश्य ऊर्जा स्रोतों के बेहतर उपयोग को बढ़ावा देना और शोधकर्ताओं की नई पीढ़ियों को उनके काम के लिए प्रोत्साहित करना है। यह एनी वैज्ञानिक अनुसंधान और नवाचार के महत्व का गवाह है। इस पुरस्कार में नगद राशि और विशेष रूप से ढाला गया स्वर्ण पदक शामिल है।
उपभोक्ता कार्य, खाद्य एवं सार्वजनिक वितरण मंत्रालय
इलेक्ट्रॉनिक उपकरणों के चार्जिंग पोर्ट में समरूपता की जांच करने वाले केंद्रीय अंतर-मंत्रालयी टास्क फोर्स ने ईयर-बड्स और स्मार्ट घड़ियों जैसे धारण करने योग्य उपकरणों के लिए चार्जिंग पोर्ट की एकरूपता के लिए उप-समूह बनाया
हितधारक प्रभावी क्रियान्वयन और आसानी से इस्तेमाल में लाने के उद्देश्य से एक समान चार्जिंग पोर्ट को चरणबद्ध तरीके से स्वीकार करने के लिए सहमत हुए
उपभोक्ता कार्य विभाग के सचिव रोहित कुमार सिंह ने कहा है कि उद्योग जगत को उपभोक्ताओं के कल्याण और टालने योग्य ई-कचरे की रोकथाम के लिए एकसमान चार्जिंग पोर्ट अपनाने में आलस्य को दूर करना चाहिए। उन्होंने इलेक्ट्रॉनिक उपकरणों के चार्जिंग पोर्ट में समरूपता के मुद्दे पर तकनीकी जांच पड़ताल के लिए गठित केंद्रीय अंतर-मंत्रालयी टास्क फोर्स की बैठक की अध्यक्षता के दौरान यह बात कही।
इस बैठक में एमएआईटी, फिक्की, सीआईआई जैसे उद्योग संघों, आईआईटी कानपुर, आईआईटी ,वाराणसी सहित शैक्षणिक संस्थानों और पर्यावरण, वन एवं जलवायु परिवर्तन मंत्रालय सहित केंद्र सरकार के अन्य मंत्रालयों के प्रतिनिधियों ने भाग लिया।
बैठक के दौरान, स्मार्टफोन, टैबलेट, लैपटॉप आदि जैसे इलेक्ट्रॉनिक उपकरणों के चार्जिंग पोर्ट के रूप में यूएसबी टाइप-सी को अपनाने पर हितधारकों के बीच एक व्यापक सहमति बनी। इसके अलावा, इस विषय पर भी विचार-विमर्श किया गया कि फीचर फोन के लिए एक अलग चार्जिंग पोर्ट को इस्तेमाल में लाया जा सकता है।
विभाग ने धारण करने योग्य इलेक्ट्रॉनिक उपकरणों के लिए यूनिफॉर्म चार्जिंग पोर्ट के औचित्य की जांच के लिए एक उप-समूह बनाने का भी निर्णय लिया है। उप-समूह में उद्योग निकायों, शैक्षणिक संस्थानों आदि के प्रतिनिधियों को शामिल किया जायेगा।
यह आवश्यकता भी महसूस की गई कि ई-कचरे के संबंध में इलेक्ट्रॉनिक उपकरणों में यूनिफॉर्म चार्जिंग पोर्ट के संभावित प्रभाव का आकलन तथा जांच करने के लिए पर्यावरण, वन एवं जलवायु परिवर्तन मंत्रालय द्वारा एक प्रभावी अध्ययन किया जा सकता है।
हितधारक इस बात पर सहमत हुए कि सामान्य चार्जिंग पोर्ट को चरणबद्ध रूप से परिवर्तित कर अपनाया जा सकता है, ताकि इसे उद्योग जगत द्वारा लागू किया जा सके और उपभोक्ताओं द्वारा सामंजस्यपूर्ण ढंग से इसे स्वीकार किया जा सके।
चार्जिंग पोर्ट में समरूपता लाना माननीय प्रधानमंत्री श्री नरेन्द्र मोदी द्वारा सीओपी-26 में शुरू किए गए लाइफ  मिशन की दिशा में एक महत्वपूर्ण कदम है, जो दुनिया भर के लोगों द्वारा 'सचेत और व्यर्थ उपयोग' के बजाय 'सचेत और सावधानीपूर्वक इस्तेमाल' का आह्वान करता है। लाइफ मिशन का उद्देश्य लोगों का एक ऐसा वैश्विक नेटवर्क बनाने और उसका पोषण करने का है, जिसका नाम है 'प्रो-प्लैनेट पीपल' , और जिनके पास पर्यावरण के अनुकूल जीवन शैली को अपनाने एवं बढ़ावा देने के लिए साझा प्रतिबद्धता होगी।
रेल मंत्रालय
त्योहारों के मौसम में यात्रियों को सुगम और आरामदायक यात्रा सुनिश्चित करने के लिए भारतीय रेलवे लगभग 668 विशेष सेवाएं चला रहा है
विशेष ट्रेनों और नियमित ट्रेनों में डिब्बों की वृद्धि के अलावा प्रमुख स्टेशनों पर भीड़ प्रबंधन को प्राथमिकता दी जा रही है
रेल मार्गों पर देश भर के प्रमुख स्थलों को जोड़ने के लिए विशेष ट्रेनों की योजना बनाई गई है
त्योहारों के इस मौसम में, अपने परिवारों के साथ त्योहार मनाने के लिए अपने पैतृक स्थान जाने वाले लोगों के लिए भारतीय रेलवे विशेष व्यवस्था सुनिश्चित करके यात्रियों के साथ उत्सव की खुशी साझा कर रहा है।
रेल यात्रियों की सुविधा के लिए और इस त्योहारी मौसम में यात्रियों की अतिरिक्त भीड़ को कम करने के लिए, भारतीय रेलवे इस साल दुर्गा पूजा से छठ पूजा तक 110 विशेष ट्रेनों की 668 फेरे चला रहा है। साथ ही इस त्योहारी भीड़ के दौरान बर्थ की उपलब्धता सुनिश्चित करने के लिए नियमित ट्रेनों में डिब्बों की संख्या में वृद्धि की जा रही है।
रेल मार्गों पर देश भर के प्रमुख स्थलों को जोड़ने के लिए विशेष ट्रेनों की योजना बनाई गई है।
|
|
पूजा दीपावली छठ स्पेशल- 2021 
अधिसूचितट्रेनें
|
|
रेलवे
|
|
ट्रेनों की संख्या
|
|
फेरे
|
|
एनआर
|
|
26
|
|
312
|
|
एनसीआर
|
|
4
|
|
26
|
|
एनईआर
|
|
4
|
|
24
|
|
एनडब्ल्यूआर
|
|
4
|
|
4
|
|
ईआर
|
|
6
|
|
44
|
|
ईसीआर
|
|
6
|
|
12
|
|
ईसीओआर
|
|
8
|
|
24
|
|
एसआर
|
|
6
|
|
12
|
|
एसईआर
|
|
8
|
|
46
|
|
एसडब्ल्यूआर
|
|
2
|
|
10
|
|
सीआर
|
|
6
|
|
26
|
|
डब्ल्यूआर
|
|
18
|
|
102
|
|
डब्ल्यूसीआर
|
|
12
|
|
26
|
|
कुल
|
|
110
|
|
668
अनारक्षित डिब्बों में यात्रियों के शांतिपूर्वक प्रवेश के लिए आरपीएफ कर्मचारियों की देखरेख में टर्मिनस स्टेशनों पर यात्रियों की कतार बनाकर भीड़ नियंत्रण के उपाय सुनिश्चित किए जा रहे हैं।
यात्रियों की सुरक्षा सुनिश्चित करने के लिए प्रमुख स्टेशनों पर अतिरिक्त आरपीएफ कर्मियों को तैनात किया गया है। ट्रेनों के सुचारू संचालन को सुनिश्चित करने के लिए प्रमुख स्टेशनों पर अधिकारियों को आपातकालीन ड्यूटी पर तैनात किया गया है। ट्रेन सेवा के किसी भी प्रकार के व्यवधान को दूर करने के लिए प्राथमिकता के आधार पर कर्मचारियों को विभिन्न वर्गों में तैनात किया गया है।
प्लेटफॉर्म नंबर के साथ ट्रेनों के आगमन/प्रस्थान की लगातार और समय पर घोषणा के लिए उपाय किए गए हैं।
महत्वपूर्ण स्टेशनों पर "मे आई हेल्प यू" बूथ चालू रखे गए हैं जहां यात्रियों की उचित सहायता और उनके मार्गदर्शन के लिए आरपीएफ के जवान और टीटीई को तैनात किया गया है। प्रमुख स्टेशनों पर चिकित्सा दल फोन कॉल पर उपलब्ध हैं। पैरामेडिकल टीम के साथ एम्बुलेंस सेवा भी उपलब्ध है।
सुरक्षा और सतर्कता विभाग के कर्मचारियों द्वारा किसी भी तरह के कदाचार - जैसे सीट कॉर्नरिंग, ओवर चार्जिंग और दलाली गतिविधि आदि पर नजर रखी जा रही है और इसकी कड़ी निगरानी की जाती है। ज़ोनल मुख्यालय द्वारा प्रतीक्षालय, विश्राम कक्ष, विशेष रूप से यात्री सुविधा क्षेत्र और सामान्य रूप से पूरे स्टेशन पर साफ-सफाई बनाए रखने के निर्देश दिए गए हैं।
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्ट – औपचारिक रोजगार परिदृश्य
सांख्यिकी एवं कार्यक्रम कार्यान्वयन मंत्रालय के राष्ट्रीय सांख्यिकी कार्यालय  ने देश में रोजगार परिदृश्य पर प्रेस नोट जारी किया है जिसमें सितम्बर, 2017 से लेकर नवंबर, 2019 तक की अवधि को कवर किया गया है। यह परिदृश्य चुनिंदा सरकारी एजेंसियों के पास उपलब्ध प्रशासनिक रिकॉर्डों पर आधारित है। इसका उद्देश्य कुछ विशेष आयामों में हुई प्रगति का आकलन करना है।
रोजगार परिदृश्य से संबंधित विस्तृत जानकारी प्राप्त करने के लिए अंग्रेजी का अनुलग्नक यहां क्लिक करें
रक्षा मंत्रालय
वायु सेना दिवस परेड और फ्लाईपास्ट का प्रयागराज में आयोजन किया जाएगा
भोपाल में भी फ्लाईपास्ट का आयोजन
भारतीय वायु सेना 08 अक्टूबर 2023 को अपनी 91वीं वर्षगांठ मनाएगी। देश के विभिन्न भागों में वायु सेना दिवस समारोह की मेजबानी की नई परंपरा को ध्यान में रखते हुए, इस वर्ष की वायु सेना दिवस परेड और वायु प्रदर्शन का आयोजन उत्तर प्रदेश के प्रयागराज में किया जाएगा।
औपचारिक परेड वायु सेना स्टेशन बमरौली में आयोजित की जाएगी और वायु प्रदर्शन प्रयागराज में आयुध डिपो किले के करीब संगम क्षेत्र में आयोजित किया जाएगा। इस मनोरम परिवेश में उड़ान भरते हुए विमानों का प्रदर्शन इस कार्यक्रम को बेहद आकर्षक बना देगा।
वायु सेना दिवस समारोह का वास्तव में 30 सितंबर 2023 को मध्य प्रदेश के भोपाल में भोजताल झील के निकट एक वायु प्रदर्शनी के साथ एक सप्ताह से अधिक समय पूर्व शुभारंभ होगा।
भारतीय वायु सेना प्रयागराज और भोपाल दोनों स्थलों पर अपने रोमांचक एरोबेटिक प्रदर्शनों के साथ स्थानीय लोगों का स्वागत करने और उन्हें रोमांचित करने के प्रति आशान्वित है। वायु सेना दिवस परेड का पिछला संस्करण चंडीगढ़ में आयोजित किया गया था, जिसमें फ्लाईपास्ट यहां की सुखना झील के ऊपर आयोजित किया गया था।
विज्ञान एवं प्रौद्योगिकी मंत्रालय
वैज्ञानिकों ने पदार्थ की नई अवस्था का पता लगाया जिससे बेहतर, ट्यूनेबल, नियंत्रण योग्य प्रौद्योगिकी के लिए नया रास्ता खुल सकता है
वैज्ञानिकों ने पर्यावरण से संपर्क में पदार्थ की एक ऐसी चौंकाने वाली अवस्था का पता लगाया है जो इलेक्ट्रोमैग्नेटिक फील्ड की उपस्थिति में भौतिक स्वभाव को बदल सकती है।इससे क्वान्टम प्रौद्योगिकी को बेहतर किया जा सकता और यह उपयोगकर्ता की आवश्यकताओं के अनुसार नियंत्रण करने योग्य और संचालित करने योग्य है।
एक बाहरी इलेक्ट्रोमग्नेटिक फील्ड और एक क्रिस्टलीय ठोस की ज्यामितीय अवस्था को लेट्रिक्स के साथ पाक्षिक आधार पर एक आयामी ढंग से व्यवस्थित किया गया जो चरण परिवर्तन प्रदर्शित कर सकती है। अतः यह भौतिक अवस्था को बादल सकती है। वर्ष 2016 का भौतिक के लिए नोबेल पुरस्कार टोपोलॉजिकल चरण परिवर्तन और पदार्थ के टोपोलॉजिकल चरण के सैद्धांतिक खोज के लिए दिया गया। इस अनुसंधान नेपदार्थों और उनके उपयोग को आधुनिक ढंग से समझने में महत्वपूर्ण भूमिका अदा की है।
टोपोलॉजी ज्यामिती तत्व की अवस्था से संबद्ध है जिसे खिंचाव और बदलाव जैसी निरंतर विरूपण अवस्था में संरक्षित रखा जाता है।
पदार्थ के इस अध्ययन के केंद्र में इसके परावर्तन के विभिन्न चरणों और चरण को केंद्रीय महत्त्व दिया गया। आमतौर पर चरण परिवर्तनों का अध्ययन करते समय यह माना जाता है कि तंत्र को छोटे या नगण्य वायुमंडलीय संपर्कों से अलग कर दिया गया है।
भारत सरकार के विज्ञान एवं प्रौद्योगिकी विभाग के अंतर्गत स्वायत्त शोध संस्थान रमण अनुसंधान संस्थानके एसोसिएट प्रोफेसर दिव्येंदु रॉय और उनका समूह किसी पर्यावरण के संपर्क में सिस्टम या मुक्त सिस्टम और उनकी भौतिक संरचना पर अनुसंधान में जुटा हुआ है।
उन्होंने अनुसंधान में पदार्थ के टोपोलॉजिकल चरण परावर्तन को नियंत्रित करने का तरीका ढूंढा जोकिसी पर्यावरण में लेजर लाइट आदि के संपर्क जैसी बाहरी गड़बड़ी में संभव होता है।
किसी वातावरण के संपर्क में तंत्र में ज्यामितीय चरण के अध्ययन और तंत्र के टोपोलॉजी बैंड स्ट्रक्चर पर पर्यावरणीय प्रभाव के परीक्षण में उन्हें किसी वातावरण से जुड़े पदार्थ की एक नई धात्विक अवस्था का पता लगाने में सफलता प्राप्त हुई।
इस खोज के लिए भारत सरकार के विज्ञान एवं प्रौद्योगिकी विभाग ने इलेक्ट्रॉनिक और सूचना प्रौद्योगिकी मंत्रालय के रामानुजन छात्रवृत्ति योजना के अंतर्गत धन उपलब्ध कराया।यह अनुदान सेंटर फॉर एक्सीलेंस इन क्वांटम टेक्नोलॉजी के अंतर्गत दिया गया। यह खोज ‘फिजिकल रिव्यू बी’ जर्नल में हाल ही में प्रकाशित किया गया।
हमारे दैनिक जीवन में कई ऐसे उपकरण और प्रौद्योगिकियांऐसी हैं जो क्वांटम फिजिक्स के अन्य आयाम पर आधारित हैं। उदाहरण के तौर पर एलईडी, सेमीकंडक्टर प्रौद्योगिकी और नैनोमैटीरियल्स को ले सकते हैं। आमतौर पर ऐसे क्वांटम सिस्टम में वातावरणीय संपर्क को या तो अनदेखा कर दिया जाता है या उन्हें बहुत कम महत्व दिया जाता है। लेकिन हाल के इस शोध में आरआरआई की टीम ने यह साबित किया कि यदि इन प्रभावों को सावधानीपूर्वक अपनाया जाए तो क्वांटम सिस्टम के भौतिक बर्ताव में बहुत बड़ा बदलाव किया जा सकता है और एक बेहतर क्वांटम प्रौद्योगिकी की तरफ बढ़ा जा सकता है।
[प्रकाशन लिंक:
https://journals.aps.org/prb/pdf/10.1103/PhysRevB.103.075441
और अधिक विवरण के लिए, दिबयेन्दु रॉय से उनकी मेल आईडी  पर संपर्क किया जा सकता है]
एमजी /एएम/ डीटी
(Visitor Counter : 278